Рынгаўдас Сонгайла

Рынгаўдас Сонгайла (; , Клайпеда — , Тракай) — літоўскі савецкі партыйны і дзяржаўны дзеяч, кіраўнік урада Літоўскай ССР у 1981-1985 гадах.

У 1955 годзе скончыў Літоўскую ветэрынарную акадэмію, дзе потым працаваў. З 1956 года — арганізатар Ковенскай інспекцыйнай групы ЦК КП(б) Літвы, з 1957 года ўзначальваў упраўленне сельскай гаспадаркі ў Апараце Савета Міністраў Літоўскай ССР. У 1960–1961 гадах быў намеснікам міністра сельскай гаспадаркі, а ў 1961–1962 гадах намеснікам старшыні Савета Міністраў Літоўскай ССР. У 1962 годзе прызначаны міністрам сельскай гаспадаркі і закупак і першым намеснікам старшыні Савета Міністраў Літоўскай ССР.

У 1961 годзе стаў членам ЦК Кампартыі Літвы. У 1962—1981 гадах — сакратар ЦК КПЛ, да 1988 — член Палітбюро. З 16 студзеня 1981 года па 18 лістапада 1985 года — старшыня ўрада Літоўскай ССР. Адначасова быў членам ЦК КПСС. У лістападзе 1985 года на пасадзе кіраўніка ўрада яго змяніў Вітаўтас Сакалаўскас. 

1 снежня 1987 года замяніў на пасадзе першага сакратара ЦК КПЛ памерлага Пятраса Грышкявічуса. Як партыйны дзеяч быў цалкам лаяльны да савецкай улады. На пленуме ЦК КПЛ у кастрычніку 1988 года саступіў пасаду Альгірдасу Бразаўскасу.

У 1988 годзе адышоў ад грамадскай дзейнасці.

Катэгорыя:Прэм’ер-міністры Літвы